

VLADA REPUBLIKE HRVATSKE

Zagreb, 29. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju pokroviteljstva nad 18. Međunarodnom konferencijom o poticanju izvoza (Šibenik, 15. studenoga 2019. godine) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

|  |
| --- |
| **P R I J E D L O G** |

Na temelju članka 31. stavka 3. Zakona o Vladi Republike Hrvatske („Narodne novine“, broj 150/11, 119/14, 93/16 i 116/18) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16), Vlada Republike Hrvatske je na sjednici održanoj\_\_\_\_\_\_\_\_\_\_\_ godine donijela

**Z A K L J U Č A K**

Vlada Republike Hrvatske prihvaća pokroviteljstvo nad 18. Međunarodnom konferencijom o poticanju izvoza (Šibenik, 15. studenoga 2019. godine) sukladno zamolbi Hrvatske banke za obnovu i razvitak.

Prihvaćanjem pokroviteljstva Vlada Republike Hrvatske ne preuzima nikakve financijske obveze.

Klasa:

Urbroj:

Zagreb,

|  |
| --- |
| PREDSJEDNIKmr. sc. Andrej Plenković |

**O b r a z l o ž e n j e**

Hrvatska banka za obnovu i razvitak je razvojna i izvozna banka Republike Hrvatske. Osnovana je Zakonom o Hrvatskoj banci za obnovu i razvitak („Narodne novine“, broj 138/06 i 25/13), a temeljni kapital čini jedan poslovni udio koji je u isključivom vlasništvu Republike Hrvatske. Sukladno Zakonu, ministar nadležan za financije predsjednik je Nadzornog odbora Hrvatske banke za obnovu i razvitak.

Ministarstvo financija razmotrilo je molbu za pokroviteljstvo i ocijenilo da Konferencija svojim sadržajem, ciljevima, brojem sudionika i važnošću pridonosi poticanju i jačanju izvoza. Konferencija ima tradiciju na nacionalnoj razini i na Konferenciji redovito sudjeluju najistaknutiji predstavnici hrvatskih izvoznika, banaka, izvozno-kreditnih agencija i ugledni govornici iz međunarodnih financijskih institucija.

Predlaže se da Vlada Republike Hrvatske prihvati pokroviteljstvo nad 18. Međunarodnom konferencijom o poticanju izvoza koja će se održati u Šibeniku, 15. studenoga 2019. godine.